Document ID: 31998D0419

31998D0419
L 190/55
JURNALUL OFÍCIAL AL UNIUNII EUROPENE
DECIZIA COMISIEI
din 30 iunie 1998
de modificare a Deciziei 97/296/CE de stabilire a listei țărilor terțe din care se autorizează importul de produse pescărești destinate consumului uman
[notificat în documentul numărul C(1998) 1849]
(Text cu relevanță pentru SEE)
(98/419/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a unor liste provizorii de unități din țări terțe din care statele membre sunt autorizate să importe anumite produse de origine animală, produse pescărești sau moluște bivalve vii (1), astfel cum a fost modificată prin Decizia 97/34/CE (2), în special articolul 2 alineatul (2) și articolul 7,
întrucât Decizia 97/296/CE (3) a Comisiei, astfel cum a fost modificată prin Decizia 98/148/CE (4), enumeră țările terțe din care este autorizat importul produselor de pescărie destinate consumului uman; partea I din listă denumește țările terțe care fac obiectul unei decizii specifice și partea II le denumește pe cele care sunt în conformitate cu articolul 2 alineatul (2) din Decizia 95/408/CE;
întrucât Deciziile 98/420/CE (5), 98/421/CE (6), 98/422/CE (7), 98/423/CE (8), 98/424/CE (9) ale Comisiei stabilesc condițiile specifice de import pentru produsele pescărești și acvacultură originare din Nigeria, Ghana, Tanzania, Insulele Falkland și Maldive; întrucât Nigeria, Ghana, Tanzania, Insulele Falkland și Maldive ar trebui, de aceea, să fie adăugate în partea I a listei din anexa I a țărilor și teritoriilor din care este autorizat importul produselor pescărești destinate consumului uman;
întrucât Capul Verde, Letonia, Lituania, Nicaragua, Benin, Kazakhstan, Guineea Conakri, Papua Noua Guinee, Malta, Mauritius, Jamaica, Camerun, Republica Cehă, Israel, Hong Kong și Uganda au arătat că îndeplinesc condițiile echivalente menționate la articolul 2 alineatul (2) din Decizia 95/408/CE; întrucât, de aceea, este necesară modificarea listei pentru a include aceste țări în partea II a listei din anexa I;
întrucât anumite țări și teritorii neincluse încă în listă, dar care în prezent exportă în CE, au furnizat informații că îndeplinesc condițiile cel puțin echivalente cu cele ale Comunității; întrucât, din moment ce le sunt solicitate mai multe informații, aceste țări și teritorii sunt enumerate într-o nouă anexă II;
întrucât, pentru a evita orice întreruperi ale importurilor din țările terțe incluse în noua anexă II, articolul 11 alineatul (7) din Directiva 91/493/CE (10) a Consiliului se aplică în continuare, pentru o perioadă de tranziție, produselor pescărești importate din țările și teritoriile incluse în anexa II;
întrucât, în cazul acelor țări și teritorii neincluse încă în anexele la prezenta decizie, Comisia trebuie să evalueze dacă acestea au aplicat, pentru exportul produselor pescărești către Comunitate, condiții cel puțin echivalente cu cele care reglementează producția și comercializarea produselor comunitare;
întrucât măsurile prevăzute în prezenta decizie sunt în conformitate cu avizul Comitetului permanent veterinar,
ADOPTĂ PREZENTA DECIZIE:
Articolul 1
Decizia 97/296/CE se modifică după cum urmează:
1.
La articolele 1 și 2 mențiunea „Anexă” se înlocuiește cu „Anexa I”.
2.
Alineatul 1 de la articolul 3 se înlocuiește cu următorul punct:
„(1) Fără să aducă atingere articolului 2, statele membre pot continua să importe, până la 31 ianuarie 1999, produse pescărești care provin din țările și teritoriile incluse în anexa II, în conformitate cu articolul 11 alineatul (7) din Directiva 91/493/CEE.”
3.
Anexa la Decizia 97/296/CE se înlocuiește cu anexele I și II la prezenta decizie.
Articolul 2
Prezenta decizie se aplică de la 1 iulie 1998.
Articolul 3
Prezenta decizie se adresează statelor membre.
Adoptată la Bruxelles, 30 iunie 1998.

Labels: 0
3
5
6